CELEX: 22019D0733
Language: et
Date: 2017-07-07 00:00:00
Title: EMP Ühiskomitee otsus nr 126/2017, 7. juuli 2017, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2019/733]

16.5.2019   
               
               
                  ET
               
               
                  Euroopa Liidu Teataja
               
               
                  L 128/17
               
            
         EMP ÜHISKOMITEE OTSUS
         nr 126/2017,
         7. juuli 2017,
         millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2019/733]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida Euroopa Parlamendi ja nõukogu 25. novembri 2015. aasta määrus (EL) 2015/2283 uuendtoidu kohta, millega muudetakse Euroopa Parlamendi ja nõukogu määrust (EL) nr 1169/2011 ja tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001 (1).
                  
               
                     (2)
                  
                  
                     Käesolevas otsuses käsitletakse toiduainetega seotud õigusakte. Toiduaineid käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu II lisa XII peatüki sissejuhatuses. Seetõttu käesolevat otsust Liechtensteini suhtes ei kohaldata.
                  
               
                     (3)
                  
                  
                     Määrusega (EL) 2015/2283 tunnistatakse alates 1. jaanuarist 2018 kehtetuks Euroopa Parlamendi ja nõukogu määrus (EÜ) nr 258/97 (2) ja komisjoni määrus (EÜ) nr 1852/2001 (3), mis on EMP lepingusse inkorporeeritud ja mis tuleb sellest tulenevalt EMP lepingust välja jätta alates 1. jaanuarist 2018.
                  
               
                     (4)
                  
                  
                     Seetõttu tuleks EMP lepingu II lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu II lisa XII peatükki muudetakse järgmiselt:
            
                        1)
                     
                     
                        punkti 123 (komisjoni määrus (EL) 2017/236) järele lisatakse järgmine punkt:
                        
                                    „124.
                                 
                                 
                                    
                                       32015 R 2283: Euroopa Parlamendi ja nõukogu 25. novembri 2015. aasta määrus (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001 (ELT L 137, 11.12.2015, lk 1).“;
                                 
                              
                  
                        2)
                     
                     
                        punkti 86 (Euroopa Parlamendi ja nõukogu määrus (EL) nr 1169/2011) lisatakse järgmine taane:
                        
                                    —
                                 
                                 
                                    
                                                „—
                                             
                                             
                                                
                                                   32015 R 2283: Euroopa Parlamendi ja nõukogu 25. novembri 2015. aasta määrus (EL) 2015/2283 (ELT L 137, 11.12.2015, lk 1).“;
                                             
                                          
                              
                  
                        3)
                     
                     
                        punktide 96 (Euroopa Parlamendi ja nõukogu määrus (EÜ) nr 258/97) ja 97 (komisjoni määrus (EÜ) nr 1852/2001) tekst jäetakse alates 1. jaanuarist 2018 välja.
                     
                  
         
            Artikkel 2
            Määruse (EL) 2015/2283 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 8. juulil 2017, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 7. juuli 2017
            
               
                  EMP ühiskomitee nimel
               
               
                  eesistuja
               
               Sabine MONAUNI
            
         
         
            (1)  ELT L 137, 11.12.2015, lk 1.
         
            (2)  EÜT L 43, 14.2.1997, lk 1.
         
            (3)  EÜT L 253, 21.9.2001, lk 17.
         
            (*1)  Põhiseadusest tulenevaid nõudeid ei ole nimetatud.